b'\n_START_ARTICLE_\nTeet Tibar\n_START_SECTION_\nHaridus ja eluk\xc3\xa4ik\n_START_PARAGRAPH_\n1972\xe2\x80\x931983 \xc3\xb5ppis Tallinna 32. Keskkoolis. Aastatel 1985\xe2\x80\x931987 oli N\xc3\xb5ukogude armees Leningradis. Alates 1988 t\xc3\xb6\xc3\xb6tas ehitust\xc3\xb6\xc3\xb6lisena, peamiselt katusepanijana. Alates 1997 elab ja tegutseb Soomes.\n_START_SECTION_\nMaailmavaade\n_START_PARAGRAPH_\nTa on \xc3\xbchenduse Suomen Anarkistiliitto liige (1997) ja rahvusvahelise t\xc3\xb6\xc3\xb6lisliikumise tegelane. Alates 1980 on ta Naisteoja motorockerite kamba liige.\n_START_SECTION_\nMuusikategevus\n_START_PARAGRAPH_\n1984 asutas koos T\xc3\xb5nu Trubetskyga punkb\xc3\xa4ndi Vennaskond._NEWLINE_Teet Tibar on Vennaskonna laulude "Aeg", "Tagasi pr\xc3\xbcgim\xc3\xa4ele" ja "Teelahkmel" muusika autor ning "Malemaja star" s\xc3\xb5nade autor,    12. oktoobril 1996 astus Vennaskonnaga \xc3\xbcles ka Bukarestis Salle Polyvalentes kontserdil "Rock \xe2\x80\x93 Pop a l\xe2\x80\x99Est" ja 29. juunil 1997 Turus festivalil Ruisrock. _NEWLINE_Teda on kirjanduslikult kujutatud n\xc3\xa4iteks raamatus "Inglid ja kangelased" (T\xc3\xb5nu Trubetsky, Anti Pathique, Juhan Habicht; 2002). Osales artistina dokumentaalsetes muusikafilmides "Millennium" (1998), "Ma armastan Ameerikat" (2001), "S\xc3\xbcgis Ida-Euroopas" (2004), "New York" (2006) ja "Pirates of Destiny" (2007).\n_START_SECTION_\nKriitiline juhtum\n_START_PARAGRAPH_\n25. oktoobril 2009 Tallinnas Rock Caf\xc3\xa9s antud kontserdil "Vennaskond 25!" kukkus ta laulu "Lapsep\xc3\xb5lveplika" ajal laval kokku. See v\xc3\xb5is olla ajendiks, et 9.\xe2\x80\x9313. novembrini 2009 peeti teda ekslikult surnuks.'